[{"text_idx": "#000001", "text": "Skyrunner World Series zirkuituari Munduko Kopa deitzen zaio, eta urtean zehar lehiatu beharreko hainbat lasterketaz osatua dago. Data hauetan eta urtero lez, International Skyrunning Federation erakundeak mendiko lasterketen nazioarteko egutegia argitaratu du. Zirkuituak iraungo duen zazpi hilabeteetan, 13 proba izango dira jokoan. Egutegiko hamahiru proben artean, nabarmendu beharrekoa da irailaren 26an jokatuko den Gorbeia Suzien (Zeanuri, Bizkaia) proba."}, {"text_idx": "#000003", "text": "Ekaina eta iraila izango dira hilabeterik gogorrenak, hiru lasterketa jokatuko baitira hilabete horietako bakoitzean. Proba guztiek 25 eta 42 kilometro arteko distantzia izango dute, Madeyra Skyrace (Portugal, 55 kilometro, +4121 metro) eta Tromso Skyrace (Norvegia, 57 kilometro, +4800 metro) lasterketak izan ezik. 2021eko egutegia itxiko duen proba Italiako lurretan jokatuko da urriaren 16an. Limone Sul Garda herri ederrean jokatuko den Limone Skyrace Extreme (27 kilometro, +2600 metro) proba aukeratu dute agintariek egutegiari amaiera emateko."}, {"text_idx": "#000004", "text": "Gorbeia Suzien traila, orotara 31 kilometro eta 2.400 metroko goranzko desnibela dituen lasterketa zirkularra da, Gorbeako parke naturalean barrena, bidezidor lokaztu, harrigune bihurri, zein bazka berdeko zelai zabaletan korrika egiteko aukera ematen duena."}, {"text_idx": "#000005", "text": "Denetarik topatu daiteke ibilbidean: igoera zein jeitsiera malkartsuak, abiadura handian joateko tarteak, eremu teknikoak.... GorbeiaSuzien lasterketa Zeanuriko plazatik abiatzen da eta tontor batzuk zapaldu ondoren, berriz ere irteera gunera itzultzen da, bertan munduko ertz guztietatik etorritako punta-puntako korrikalariek parte hartzen dutelarik."}, {"text_idx": "#000011", "text": "Maiatzaren 21ean, larunbata, izango da Sare Eguna, eta 12:00etan egingo dute krosa"}]